stanford-oval/wikipedia huggingface dataset:
קרל פרדיננד בראון

| --- | --- |

 לידה:  6 ביוני 1850  פולדה, הסן-קאסל
 פטירה:  20 באפריל 1918 (בגיל 67) ארצות הברית ניו יורק, ארצות הברית
 ענף מדעי:  פיזיקה
 מקום מגורים:  גרמניה
 מקום קבורה:  Alter Dompfarrlicher Friedhof 
 מקום לימודים:  אוניברסיטת הומבולדט של ברלין (1872)  אוניברסיטת מרבורג  האוניברסיטה של שטרסבורג 
 מנחה לדוקטורט:  גאורג קווינקה, אוגוסט קונדט 
 מוסדות:  אוניברסיטת טיבינגן  המכון הטכנולוגי של קרלסרוהה  אוניברסיטת מרבורג  אוניברסיטת וירצבורג 
 תלמידי דוקטורט:  לאוניד מנדלשטם, Richard Gans, Godfrey Thomson, Godfrey Thomson, Alois Wuest 
 פרסים והוקרה:  פרס נובל לפיזיקה (1909) 
 בן או בת זוג:  Amélie Bühler 
 תרומות עיקריות
 המציא ובנה את שפופרת הקרן הקתודית הראשונה.
 
קרל פרדיננד בראון (בגרמנית: Karl Ferdinand Braun‏; 6 ביוני 1850 - 20 באפריל 1918) היה פיזיקאי גרמני. ב-1897 המציא ובנה את שפופרת הקרן הקתודית הראשונה ששימשה כהתקן תצוגה. בראון זכה בפרס נובל לפיזיקה בשנת 1909 במשותף עם גוליילמו מרקוני על "תרומות לפיתוח טלגרף אלחוטי".
בראון החל את לימודיו באוניברסיטת מרבורג בגרמניה וקיבל תואר דוקטור מאוניברסיטת ברלין ב-1872. ב-1895 מונה לפרופסור וראש המכון לפיזיקה באוניברסיטת שטרסבורג.
ב-1897 בנה את שפופרת הקרן הקתודית הראשונה. לאחר מכן פנה לפיתוח הרדיו ובסביבות 1898 בנה דיודה מגביש. גוליילמו מרקוני השתמש בפטנט שהמציא בראון בהמצאותיו שלו והם חלקו פרס נובל לפיזיקה בשנת 1909 על תרומתם.
עם פרוץ מלחמת העולם הראשונה עזב בראון לארצות הברית. הוא נפטר בביתו שבניו יורק ב-1918.
דונטה סמית'

| --- | --- |

סמית' במדי הפועל ירושלים
 לידה:  27 בנובמבר 1983 (בן 40) לואיוויל שבקנטקי
 עמדה:  סמול פורוורד
 גובה:  2.01 מ'
 מספר:  6
 מכללה:  דרום-מזרח אילינוי
 דראפט:  בחירה מספר 34, 2004 אטלנטה הוקס
 קבוצות כשחקן
 2004–2006   2005–2006   2007   2007–2008   2008–2009   2009   2009–2010   2010   2010   2010   2010–2011   2011   2011   2012   2012–2014   2014–2016   2017   2017-2018   2018   2018-2019   2019-2020   2020-2021   2021   2021-2022   2022-:  אטלנטה הוקס   ← ארקנסו רימרוקרס   אקדמיק סופיה   שנחאי ז'ונג'יו (סין)   סאוט דרגונס (אוסטרליה)   חיחאנטס דה קרולינה (פוארטו ריקו)   שנחאי ז'ונג'יו   מארינוס דה אנזואטגי (ונצואלה)   וואקרוס דה באיאמון (פוארטו ריקו)   אספרטאנוס דה מרגריטה   ליאונינג דינוזאורוס (סין)   מארינוס דה אנזואטגי   פוארזה רחיה (מקסיקו)   אינדיוס דה מאיאגואז (פוארטו ריקו)   מכבי חיפה   הפועל ירושלים   פיראטאס דה קואברדילס (פוארטו ריקו)   ניו באסקט ברינדיזי   סאנטרוס דה אגואדה (פוארטו ריקו)   פו אורטז   פריז לבלואה   מכבי חיפה   טרוטמונדוס (ונצואלה)   קנגרחרוס דה סנטרוס (ונצואלה) טרוטמונדוס (ונצואלה)  
 הישגים כשחקן
 מצטיין גמר ליגת העל האוסטרלית בכדורסל (2009)  אליפות הליגה האוסטרלית (2009)  מצטיין גמר הליגה הוונצואלית (2011)  אליפות הליגה הוונצואלית (2011)  אולסטאר בפוארטו ריקו (2012)  החמישייה ההגנתית המובילה בפוארטו ריקו (2012)  חמישיית העונה בפוארטו ריקו (2012)  שחקן העונה בפוארטו ריקו (2012)  אליפות הליגה הפוארטו ריקנית (2012)  אליפות ליגת העל בכדורסל (2013, 2015)  חמישיית העונה בליגת העל בכדורסל (2014)  שחקן העונה של ליגת העל בכדורסל (2014)
דונטה למונט סמית' (באנגלית: Donta Lamont Smith; נולד ב-27 בנובמבר 1983) הוא כדורסלן אמריקאי-ונצואלי המשחק בעמדת הסמול פורוורד בטרוטמונדוס מליגת העל הוונצואלית.
בשנת 2012/2013 סמית' זכה יחד עם מכבי חיפה באליפות הראשונה בתולדותיה. בעונת 2013/2014 נבחר לשחקן העונה של ליגת העל והוביל את מכבי חיפה למקום השני בעונה הסדירה ולגמר ליגת העל. בעונת 2014/2015 זכה גם עם הפועל ירושלים באליפות הראשונה בתולדותיה.
קריירה > בארצות הברית

דונטה סמית' נולד בשנת 1983 בקנטקי, ארצות הברית, שיחק שתי עונות במכללת סאות'איסטרן אילינוי וסיים כקלע המוביל בכל הזמנים של הקבוצה עם 1,433 נקודות וממוצעים של 20.8 נק', 6.3 רב' ו-3.1 אס' ב-69 משחקים. בשנת 2004 השתתף השחקן בדראפט ה-NBA ונבחר במקום ה-34 על ידי אטלנטה הוקס, בה שיחק במשך כשנתיים. במהלך התקופה הוא נאלץ לשחק גם בליגת הפיתוח של ה-NBA, במדי קבוצת ארקנסו רימרוקרס.
קריירה > בעולם

אחרי שעזב את ארצות הברית, סמית' שיחק בקבוצות ברחבי העולם כמו סאות' דרגונס האוסטרלית, אינדיוס דה מאיאגואז הפוארטו ריקנית ומארינוס דה אנזואטגי מוונצואלה, איתן זכה באליפויות.
קריירה > ישראל > מכבי חיפה

לקראת עונת 2012/2013 חתם סמית' במכבי חיפה תחת המאמן בראד גרינברג. בעונה זאת דונטה סמית' היה מהשחקנים המובילים בקבוצה ולצד גל מקל, פול סטול, עידו קוז'יקרו, פט קלאתס וקורי קאר זכה עם מכבי חיפה באליפות המדינה.
עונת 2013/2014 הייתה טובה מאוד עבור סמית' והוא השיג ממוצעים של 16.1 נקודות ו-7 ריבאונדים למשחק ורשם 25.5 נקודות מדד באותה העונה. בסיום העונה הגיע לגמר עם מכבי חיפה, ואפילו נבחר לשחקן העונה לאותה שנה. בגמר חיפה הפסידה למכבי תל אביב. בסיום אותה עונה עזב דונטה סמית' את מכבי חיפה.
בתחילת עונת עונת 2020/2021 חזר סמית' למכבי חיפה והעמיד 12.8 נקודות, 4.9 אסיסטים ו5.5 ריבאונדים בממוצע למשחק. ב-9 במרץ 2021 שוחרר סמית' מהקבוצה.
קריירה > ישראל > הפועל ירושלים

ב-20 ביוני 2014 חתם בהפועל ירושלים ל-3 שנים ביחד עם מאמנו לשעבר בחיפה, דני פרנקו.
בעונת 2014/2015 זכה עם הקבוצה באליפות הראשונה שלה והיה לשחקן הזר הראשון בישראל שזוכה בשתי אליפויות מחוץ למכבי תל אביב. בסיום עונת 2015/2016 עזב את הקבוצה ועבר לשחק בפוארטו ריקו.
הערות שוליים

↑  דראפט 2004 באתר basketball-reference.com
דונטה סמית' מול דווין סמית' ממכבי תל אביב
שטיינרנה רוזה

שטיינרנה רוזה
שטַיינֶרְנֶה רוֹזֶה (בגרמנית: Steinerne Rose, ורד אבן) הוא שמו של גוף סלעי בדרום-מזרח תורינגיה בגרמניה, אשר לאחר שעבר בליה ספרואידית, נראה כניצן של ורד. גאוטופ זה נחשב למונומנט טבעי ייחודי באירופה.
גאולוגיה

שטיינרנה רוזה מצוי ברמה התורינגית-פרנקונית בתחומי רכס Thüringer Schiefergebirge, שתרגום שמו מגרמנית: הרי הלווחה של תורינגיה.
ורד האבן מורכב מדיאבז – סלע תת-געשי המקביל בהרכבו לבזלת הגעשית ולגברו הפלוטוני, שהתגבש כדייק בסלעי הסביבה. מחדר זה נוצר בדבון לפני כ-350 מיליון שנים. לאחר שנחשף לבליה בצלית נשרו מפניו קליפות קונצנטריות שיצרו את ה"ניצן" הסלעי הנראה כיום.
ראשי כרוב

שטיינרנה רוזה נמצא כ-700 מטרים צפונית לרובע קלוסטר בעיירה סאלבורג-אברסדורף, אך אינו היחיד מסוגו. גוף סלעי נוסף, שהתגלה בשנת 1996 במהלך שיקום של מחשוף בצוק מתחת למצודה בעיירה רונבורג הסמוכה, היה נושא למחקר נרחב ותואר כ"ראש כרוב". גם גוף זה היה מורכב מדיאבז שחדר לסלעי הסביבה באמצע הדבון, לפני כ-400 מיליון שנים, וגם בו חלה בליה ספרואידית האחראית למראה הייחודי.
ה"כרוב" של רונבורג התמוטט במהלך מפולת סלעים שהתרחשה בשנת 2010, אך באותו צוק קיימים גופים נוספים, קטנים יותר, וגם הם מתוארים כ"ראשי כרוב".
ראו גם

גאולוגיה - מונחים
בליה ספרואידית
תורינגיה
הערות שוליים

↑  גאוטופ – מרכיב גאולוגי במערכת אקולוגית (ר' geotope בוויקימילון), וגם עבודת חקר גאולוגית
↑  שטיינרנה רוזה באתר תיירות מקומי
↑  דיאבז במילון המונחים של האוניברסיטה הפתוחה
↑  "כרוב אבן"
↑  הכרוב של רונבורג
דזירה סגבה-אזנקפו

דזירה סגבה-אזנקפו (בצרפתית: Désiré Segbé-Azankpo; נולד ב-6 במאי 1993 באלאהה שבבנין) הוא כדורגלן בניני המשחק בעמדת החלוץ בקבוצת המילואים של באיירן מינכן ובנבחרת בנין.
קריירת מועדונים

סגבה-אזנקפו החל לשחק כדורגל בג'נראסיון פוט, מץ ב', ג'אוניס אש, לה פווי-אן-ולה, פאני-סור-מוסל ואפינאל.
ב-10 ביולי 2018 חתם סגבה-אזנקפו בסניצה מליגת העל הסלובקית. הוא ערך 25 הופעות ליגה במועדון, בהן הבקיע ארבעה שערים.
ב-23 ביולי 2019 חתם על חוזה לעונה אחת באולדהאם אתלטיק מהפוטבול ליג השנייה. הוא ערך 28 הופעות ליגה במועדון, בהן הבקיע ארבעה שערים.
ב-7 באוקטובר 2020 חתם בווילפראנש מהליגה הצרפתית השלישית. הוא ערך 20 הופעות ליגה במועדון, בהן הבקיע שישה שערים.
ב-22 ביוני 2021 חתם סגבה-אזנקפו על חוזה לשתי עונות בדנקרק מליגת המשנה הצרפתית. ב-24 ביולי ערך את הופעת הבכורה שלו במועדון, בתיקו 1-1 נגד קווילי-רואן במסגרת המחזור הראשון לעונת 2021/2022. ב-16 באוקטובר הבקיע את שערו היחיד במועדון, בניצחון 3-1 על ולנסיין במסגרת המחזור ה-12 בליגה. בסך הכל ערך 17 הופעות ליגה במדי המועדון, בהן הבקיע שער אחד.
ב-1 בפברואר 2022 הושאל סגבה-אזנקפו לדינמו בוקרשט מליגת העל הרומנית. ב-7 בפברואר ערך את הופעת הבכורה שלו במועדון, בהפסד 4-0 לבוטושאן במסגרת המחזור ה-24 בליגה לעונת 2021/2022. ב-30 באפריל, בהופעתו השנייה והאחרונה במדי המועדון, הבקיע את שערו היחיד במדי המועדון, בניצחון 5-1 על אקדמיקה קליניקן במסגרת הליגה.
ב-31 ביולי 2022 חתם סגבה-אזנקפו על חוזה לשתי עונות בבאיירן מינכן II, קבוצת המילואים של באיירן מינכן.
קריירה בינלאומית

ב-17 במאי 2014 ערך סגבה-אזנקפו את הופעת הבכורה שלו בנבחרת בנין, בניצחון 2-0 על נבחרת סאו טומה ופרינסיפה במסגרת מוקדמות גביע אפריקה לאומות 2015.
הוא היה חלק מסגל נבחרת בנין בטורניר גביע אפריקה לאומות 2019, אך לא שיחק בטורניר.
הערות שוליים

↑  Ofenzívu Senice vystužil niekdajší talent z Beninu באתר ProFutbal, ‏ 10 ביולי 2018 (בסלובקית)
↑  International Striker Signs For Latics באתר הרשמי של אולדהאם אתלטיק, 23 ביולי 2019 (באנגלית)
↑  Le FC Villefranche-Beaujolais signe deux attaquants באתר actufoot, ‏ 7 באוקטובר 2020 (בצרפתית)
↑  Désiré Segbe Azankpo première recrue maritime באתר הרשמי של דנקרק, 22 ביוני 2021 (בצרפתית)
↑  DESIRE SEGBE AZANKPO ESTE NOUL JUCĂTOR AL LUI DINAMO. "CÂINII" AU TRANSFERAT O ECHIPĂ ÎNTREAGĂ באתר EuroSport, ‏ 1 בפברואר 2022 (ברומנית)
↑  C’est fait, le Bayern Munich signe Désiré Segbe Azankpo, ami de Sadio Mané באתר Afrique Sports, ‏ 31 ביולי 2022 (בצרפתית)
| נבחרת בנין – גביע אפריקה לאומות 2019 |
| --- | --- | --- |
|  1 פארנולה •  2 בראזה •  3 אדנון •  4 אנאנה •  5 סלומון •  6 ורדון •  7 ג'יגלה •  8 אדאוטי •  9 מונייה •  10 פוטה •   11 אימורו •  12 קיקי • 13 עאדילהו •  14 סוקו • 15 ד'אלמיידה • 16 אלאגבה • 17 ססנון • 18 סייבו • 19 סגבה-אזנקפו • 20 דוסו • 21 קוסי • 22 פאסינו • 23 קאקפו • מאמן: דוסייר |  1 פארנולה •  2 בראזה •  3 אדנון •  4 אנאנה •  5 סלומון •  6 ורדון •  7 ג'יגלה •  8 אדאוטי •  9 מונייה •  10 פוטה •   11 אימורו •  12 קיקי • 13 עאדילהו •  14 סוקו • 15 ד'אלמיידה • 16 אלאגבה • 17 ססנון • 18 סייבו • 19 סגבה-אזנקפו • 20 דוסו • 21 קוסי • 22 פאסינו • 23 קאקפו • מאמן: דוסייר | בנין |
שירות ביטחון המדינה של מצרים

| --- | --- |

 מידע כללי
 מדינה:  מצרים 
 תאריך הקמה:  1913 
 תאריך פירוק:  2011 
 מטה מרכזי:  קהיר 
 
שירות ביטחון המדינה המצרי (בערבית: مباحث أمن الدولة; בתעתיק מבאחת' אמן א-דולה) היווה את המשטרה החשאית המצרית. מטרותיו היו מניעת חתרנות פוליטית, ולוחמה באדיקות איסלאמית. פורק בעקבות הפלתו של מובראכ בשנת 2011.
שם הארגון נקבע בשנות ה-70 על ידי אנואר סאדאת, נשיא מצרים דאז. לפני כן, בעת שהיה הארגון כפוף למשרד הפנים המצרי, נערכו בו שינויי שם עשרות פעמים.
ההאשמות בעינויים

הארגון הואשם על ידי שורת ארגוני זכויות אדם בעולם (ביניהם גם אמנסטי אינטרנשיונל ו-Human Rights Watch) בכך שביצע עינויים אכזריים בנחקריו, וביניהם הכאה, תקיפה מינית, מכות חשמל, הטחת עלבונות, כיבוי סיגריות על עור הנחקר, והפעלת לחץ להודאה בפשעים שכלל לא ביצע. הארגון נודע כמוסד אכזר, אשר מוטב לשמור מרחק מנציגיו.
יורשו

את הארגון שפורק החליף באפריל 2011 מנגנון חדש בשם הביטחון הלאומי (قطاع الأمن الوطنى), אשר נועד לפעול תוך מתן כבוד לזכויות ולחרויות האזרח.
רעידת האדמה במרקש-אספי (2023)

| --- | --- |

 סוג:  רעידת אדמה
 תאריך התרחשות:  8 בספטמבר 2023 
 תאריך התחלה:  8 בספטמבר 2023 
 שעה:  23:11 (שעון מרוקו)
 מגניטודה:  6.8 בסולם מגניטודה לפי מומנט
 עוצמה:  IX הרסנית בסולם מרקאלי
 במדינות או באזורים:  מרוקו מרוקו
 מוקד:  איגיל, מרקש-אספי
 הרוגים:  2,960
 פצועים:  5,674
 קואורדינטות:  31°06′36″N 8°26′24″W﻿ / ﻿31.11009°N 8.44001°W﻿ / 31.11009; -8.44001
  (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתרעידת האדמה במרקש-אספי(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתרעידת האדמה במרקש-אספי
 
רעידת האדמה במרקש-אספי הייתה רעידת אדמה שהתרחשה ב-8 בספטמבר 2023 בשעה 23:11 (שעון מקומי), בגודל של 6.8 בסולם מגניטודה לפי מומנט במחוז מרקש-אספי שבמרוקו. מוקד הרעידה היה כ־71.8 ק"מ דרומית־מערבית לעיר מרקש, בסמוך לעיירה איגיל שבאזור הרי האטלס. עומק המוקד היה כ-26 קילומטרים. ברעידת האדמה נהרגו למעלה מ־2,950 בני אדם, רובם מחוץ למרקש. בנוסף, נפגעו בניינים ואתרים היסטוריים במרקש.
רעידת האדמה

רעידת האדמה הזו היא הגדולה ביותר שפקדה את מרוקו מאז ראשית המאה ה-20. הרעידה הורגשה גם בשתי הערים הגדולות במדינה, קזבלנקה ורבאט - וכן במדינות הסמוכות ספרד, פורטוגל, אלג'יריה, מאוריטניה וסהרה המערבית ולאורך חופי גיברלטר. העוצמה הסייסמית המקסימלית הייתה IX בסולם מרקאלי, ופגעה בכפרים שנמצאים באזור אפיצנטר הרעידה.
רעידת האדמה > התפרושת המרחבית של העוצמות הסייסמיות

עוצמה סייסמית VIII (חמורה) הורגשה על ידי כ-157,000 תושבים, כולל העיירה אזגור (אנ') וכפרים המקיפים את הרי האטלס. תנודות בעוצמה VII (חזקות מאוד) הורגשו על ידי למעלה מ-811,000 איש, כאשר רעד בעוצמה VI (חזקה) הרגישו 3.2 מיליון תושבים, כולל בערים מרקש, תרודאנת ו-ורזאזאת. תנודות בעוצמה V (בינונית) הורגשו באגאדיר, בני מלאל וסאפי, כאשר רעד בעוצמה IV (קל) הורגשה בקזבלנקה.
רעידת האדמה > רעידות עוקבות

19 דקות אחרי הרעידה העיקרית, אירעה רעידה עוקבת במגניטודה של 4.9 בסולם מגניטודה לפי מומנט. רעידה עוקבת נוספת במגניטודה 4.5 הורגשה ב-10 ספטמבר.
רעידת האדמה > טקטוניקה

הרעידה התרחשה על מישור העתק הפוך אלכסוני בכיוון צפון מערב - דרום-מזרח. העתק זה שייך לגבול בין הלוח האפריקאי ללוח של אירואסיה, שבאזור זה מתרחשת ביניהם התנגשות.
בעקבות האירוע

מוחמד השישי, מלך מרוקו, היה בצרפת בזמן אירוע הרעידה, והורה על פריסה של צבא מרוקו במספר ערים שנפגעו. בנוסף, הכריז על שלושה ימי אבל לאומי.
סיוע ותגובות מצד מדינות העולם

להלן רשימה עם פירוט חלקי של מדינות שהציעו לשלוח עזרה:
או"ם ארגון האו"ם – הציע את עזרתו.
גרמניה גרמניה – מלשכת קנצלר גרמניה נמסר כי גרמניה מביעה את צערה על הניספים ושוקל להגיש סיוע.
הודו הודו – ראש ממשלת הודו נרנדרה מודי הודיע כי הודו מוכנה להגיש את כל הסיוע הדרוש למרוקו.
ישראל ישראל – מלשכת ראש הממשלה נמסר כי משרדי הממשלה מתכוננים להגיש סיוע ככל אשר יהיה ביכולתם ואף תצא משלחת למרוקו.
צרפת צרפת – נשיא צרפת מקרון מסר כי כל העם הצרפתי מוסר את צערו על הניספים ומביעה החלמה לפצועים בנוסף נמסר כי צרפת שוקדת על הוצאת המשלחת למרוקו בהקדם.
מדינות רבות נוספות.
למרות זאת, מרוקו סירבה לקבל משלחות סיוע ממדינות רבות, לרבות ישראל. רק משלחת מקטאר וספרד הורשתה להגיע. אלג'זירה ולה-מונד דיווחו שהתקבל סיוע גם מבריטניה ומאיחוד האמירויות. למרות זאת, לפחות שלושה צוותים ישראלים פעלו על אדמת מרוקו בעקבות רעידת האדמה, ולמרות שלא קיבלו את ההסכמה הרשמית של רבאט. אחד מהם, הצלה ללא גבולות (SSF), ארגון לא ממשלתי, המאופיין בהליכי התגובה המהירה שלו, ואמור היה להשתלב עם משלחת דומה של איחוד הצלה.
הערות שוליים

↑  At least 820 dead as powerful earthquake hits Morocco near Marrakesh באתר אל-ג'זירה, 9 בספטמבר 2023
1 2  The shallow quake struck the Atlas Mountains of western Morocco September 8 at 11:11 pm local time., U.S.G.S.
↑  A powerful earthquake in Morocco has killed hundreds, government say באתר National Public Radio, ‏ 9 בספטמבר 2023
↑  Mosa’ab Elshamy and Sam Metz, Powerful Quake in Morocco Kills More Than 2,000 People and Damages Historic Buildings in Marrakech, AP, September 10, 2023
1 2  M 6.8 - Al Haouz, Morocco, U.S.G.S. 8/9/2023
↑  M 6.8, Al Haouz, Morocco, M 6.8, Al Haouz, Morocco, Pager Version 19, U.S.G.S. and others
↑  Morocco Earthquake Disaster Brief, September 2023, Relief Web, 15 Sep 2023
1 2  Search for the Missing Continues as Morocco Reels from Powerful Earthquake, Aljazeera, 10/9/2023
↑  Taj-Eddine Cherkaou and Ahmed El Hassani, Seismicity and Seismic Hazard in Morocco 1901-2010, ResearchGate, January 2012
↑  France says controversy over Morocco earthquake aid ‘misplaced’, Al Gazeera, 11 September 2023
↑  גידו רן, יותר מ-1,000 הרוגים ברעש במרוקו, החשש: עוד המונים נספו בהרים, באתר ynet, 9 בספטמבר 2023
↑  נטע בר, בעולם המומים: "מרוקו חוסמת כניסת משלחות חילוץ והצלה", באתר ישראל היום, 10/9/2023
↑  למרות האסון הכבד: במרוקו לא מוכנים לקבל סיוע מישראל וממדינות נוספות, באתר YouTube, 10/9/2023
↑  אלחנן מזוז, חרף אלפי הפצועים: מדוע מרוקו מסרבת לקבל סיוע המוניטרי?, באתר 14 עכשיו, 10/9/2023
↑  Samuel Forey, Morocco Earthquake: Israeli NGOs Are Among Those on the Ground, Le Mond, September 12, 2023
האמונה בגורל באסלאם

האמונה בגורל (בערבית: قدر) היא האמונה המבוטאת בכתבי הקודש של דת האסלאם, בכך שכל דבר שקורה בעולם הזה הוא לפי רצונו של אללה. על פי אמונה זו, אללה יודע את מה שהיה בעבר ואת מה שיהיה בעתיד. אין בשמיים או בארץ או ביניהם תנועה או חידלון, כוח או התרחשות, אלא ברצון אללה הכל-יכול.
ביטויי האמונה בקוראן

על פי הכתוב בקוראן (פרק 3, פסוק 45): "הדברים כולם בידי אללה". ובפרק 42 פסוק 153: "אל אללה ישובו הדברים". האמונה בגורל פירושה אמונה בכך שאללה ידע כל דבר. מוחמד, שעל פי אמונת האסלאם הוא שליחו של אללה, אמר: "ודע לך שמה שהחטיא אותך לא היה פוגע בך. ומה שפגע בך לא היה מחטיא אותך". וכן: "העזר באללה, אל תתייאש, ואם פגע בך משהו אז אל תגיד: לו הייתי עושה כך וכך. אלא אמור: רצה האל, ומה שרצה עשה. מפני שהמילה 'לו', תפתח את הדלת לשטן".
מעגל ההכרח ומעגל החופש

יחד עם הגורל הצפוי מראש, על פי אמונת האסלאם האדם בעולם הזה חופשי לעשות דברים מסוימים, ואינו חופשי לעשות דברים אחרים. האדם נמצא בשני מעגלים:
המעגל הראשון, שאין בו חופש פעולה, וביום הדין לא יתחשבנו איתו על מה שקרה כי הוא במעגל הזה אינו חופשי. למשל: גובה האדם, צבע העור והעיניים, אם הוא נברא עשיר או עני, מקום הלידה שלו, כל אלה הם בידי אללה. דברים שנעשו כתוצאה מרצון אללה, עליהם לא ייתן האדם את הדין. בנושאים הללו, על האדם להאמין בגורל, ואם ניזוק מדבר כלשהו, עליו להתאפק ולבקש מאללה רחמים, ולא להתנגד למה שאללה רוצה. מוחמד אמר: "מוזר עניין המאמין. עניינו כולו טוב, ואין דבר כזה אלא למאמין. אם יהיה לו טוב, יודה לאללה ויהיה לו טוב. ואם תפגע בו רעה, יתאפק ויקבל את הגזירה, ויהיה לו טוב". וכן אמר: "מי שמתאזר בסבלנות, יעזור לו אללה בסבלנות, ולא ניתנה לאדם תכונה רחבה וטובה יותר מהסבלנות".
המעגל השני שחי בו האדם הוא המעגל החופשי. במעגל הזה נמצאים המעשים שהאדם עושה לפי ההחלטות ולפי הבחירה החופשית שלו, ואם יימנע מלעשות, גם זה לפי ההחלטה והבחירה שלו. לכן אללה ייתן לו שכר או יעניש אותו ביום הדין על המעשים הללו.
בחירה חופשית

על פי אמונת האסלאם, אללה ייחד את האדם משאר בעלי החיים בשכל אשר נתן לו, כך שהאדם יכול להבחין בין הטוב והרע, בין המועיל למשחית, בין האמת וההבל. בפרק 76, פסוק 3 של הקוראן נאמר: "אל הנתיב הובלנו אותו, אז הוא יכיר טוב או יכפור". להאמין או לכפור, להתפלל או לא, לצום או לא לצום, לעלות לרגל או לא לעלות לרגל, להסתכל על דברים אסורים או לא, לתת צדקה או לא לתת, להתנהג בצורה טובה או להתנהג בגסות. כל אלה פעולות שאדם עושה או נמנע מלעשות מתוך החלטה חופשית, ולא מתוך גזירת הגורל או צו אלוהי. לכן, ביום הדין, אללה יבוא חשבון עם האדם על מעשיו.
בפרק 74, פסוק 38 נאמר: "כל נפש ערבה למעשיה". על פי אמונה זו, אללה אינו מחייב את האדם לעשות צעד בעל כורחו. אמנם, אללה יודע עוד לפני לידת האדם את מעשיו בעתיד, אבל בכל זאת האדם פועל מרצונו החופשי.
בעניין זה כתב חסן בן עלי, נכדו של הנביא מוחמד, לחסן אלבסרי (ער'): "מי שלא מאמין בגזירת הגורל, לטוב ולרע, הוא כופר. אך מי שמאשים את אללה במעשיו - כופר שבעתיים." הרי האדם לא יודע מה כתוב בלוח הגנוז; אך הוא הצטווה לבצע את פקודות ריבונו, שלא הטיל על האדם יותר מיכולתו. כפי שנאמר בפרק 2, פסוק 286 של הקוראן: "אללה אינו מחייב נפש בעול, זולת מידת יכולתה".
תוצאות האמונה בגורל

על פי הכתוב במקומות רבים בקוראן, האמונה בגורל שידוע רק לאללה - מביאה איתה שלוות נפש, סבלנות, דבקות במצוות האל, הימנעות מנזקי החיים, ושחרור מפחדי היום-יום. למשל: "אולם ייתכן כי תמאסו בדבר למרות שהוא טוב לכם, וייתכן שתאהבו דבר למרות שהוא רע לכם. ואללה יודע את אשר לא תדעו" (פרק 2, פסוק 216), וכן "(המלאך) גבריאל אמר לי, שלא תמות נשמה עד שתקבל את כל הפרנסה שלה ואת כל הזמן שלה, לכן תיראו מאללה ותטיב בקשת פרנסתכם".
הערות שוליים

↑  תרגום משמעויות הקוראן המבורך, דאר אלסלאם - המרכז להכרת האסלאם, 2017
↑  האסלאם הוא הדת שלי, דאר אלסלאם - המרכז להכרת האסלאם, 2018
↑  Sahih al-Bukhari - 	Sunnah.com - Sayings and Teachings of Prophet Muhammad (صلى الله عليه و سلم), sunnah.com
| --- | --- |
בקרת זהויות :  TDVİA: kader
דזם

| --- | --- |

בצק דזם לאחר ההתססה
 
 מאכלים
 סוג:  בצק מקדים, מזון 
 מרכיבים עיקריים:  קמח מלא, כוסמין, או קמוט
 
דזם (בהולנדית: Desem, "מחמצת") הוא סוג בצק מקדים המיוצר מקמח חיטה מלא, מקמח כוסמין או מדגני מורשת לסוגיהם (כגון קמוט, דורום או אמר) ומים. הלחם המופק מדזם הוא למעשה לחם מחמצת המורכב מ-100% דגנים מלאים ובעל ארומה אגוזית ומתקתקה יותר מלחם המחמצת הקלאסי והחמצמץ. זוהי טכניקת התססה הנפוצה בצרפת שיובאה על ידי מהגרים בלגים.
מקור השם הוא בהולנדית ופלמית ומשמעותו הוא פשוט "מחמצת" או "תסס". הטכניקה המובחנת המשמשת להכנתו הפכה את הדזם לבצק מקדים המובחן משיטות אחרות. הדזם שימש לאורך ההיסטוריה על מנת להכין לחמים בריאים יותר ועשירים בחומרים מזינים. התוצר הסופי - לחם המחמצת המופק מדזם, מכונה אף הוא "דזם". הוא לחם אוורירי בהרבה מלחמים הדומים לו ובעל קרום פריך וטעמים אגוזיים. הוא נשמר לאורך זמן וקל במיוחד לעיכול.
הכנה > הכנת הבצק המקדים

ההכנה הייחודית טמונה בתהליך ההתססה האיטי והאחסון המוקפד. להבדיל ממחמצות קשות ובצקים מקדימים אחרים, התססת הדזם אינה מושפעת מאוויר ובקטריות בסביבתו, אלא אך ורק מהבקטריות המצויות בדגנים העשירים המשמשים להכנתו. כדי לממש זאת, בצק הדזם נקבר בכלי קמח ומתפתח כשהוא מכוסה בקמח לאורך כל תהליך ההכנה. גם טמפרטורת ההכנה הנמוכה יחסית למחמצות - 10–17 מעלות, מאפשרת צמיחה איטית ובמינימום חשיפה. במקרים רבים, הדזם מספק כוח התפחה עוצמתי בהרבה מזה של מחמצות נוזליות או קשות אחרות.
בשל התהליך המוקפד והמדויק, מומלץ להשתמש בקמחים אורגניים וטריים, שנטחנו באבן זמן קצר לפני ההכנה, כדי למצות את המיטב מיתרונותיו הקולינריים והבריאותיים.
הכנת הדזם מתחילה בהכנת בצק מקדים ב-80% הידרציה. כלומר, עיסה אשר היחס בין הקמח למים הוא 4:1. את כדור הבצק הנוקשה, קוברים לאחר לישה אינטנסיבית בכלי קמח בטמפרטורה נמוכה.
יומיים לאחר מכן, יוצר הכדור מהקמח וניתן להבחין כי נוצר קרום נוקשה עליו מופיעים סדקים ובקיעים. הקרום מקולף והתוך הרך והתוסס נחשף. את הבצק המותסס, לשים אל תוך תערובת בצק טרייה באותו יחס.
תהליך זה חוזר על עצמו עוד פעם או פעמיים ולאחר מכן ניתן לשמור את הדזם בקירור ו"להאכילו" אחת לשבוע. על ידי הפרשת חלק יחסי מהדזם והכנת בצק, יתקבל לחם בתהליך התססה טבעי המכיל שמרי בר ובקטריות טבעיות בלבד.
הכנה > שיטות אפייה

הכנת לחמי דזם דומה למדי במהותה להכנת לחמי מחמצת אחרים. יש לאפות אותו בטמפרטורות גבוהות יחסית, של 200–240 מעלות, לחרוץ ולעשות שימוש באדים בשלב האפייה הראשוני.
יתרונות בריאותיים

טכניקת ההתססה גורמת לייצור מוגבר של חומצה לקטית המסייעת לתהליכי העיכול ולמניעת תהליכים דלקתיים. המיקרוביום העשיר והמגוון של המחמצת משפר את האיזון החיידקי במעי ומגביר את ריכוז הבקטריות הידידותיות. בנוסף, תהליכי ההתססה מפרקים את החומצה הפיטית בקמחים ומורידים את ריכוז הגלוטן והערך הגליקמי של הלחם.
הערות שוליים

↑  מלא לחם: כל ההתחלות כולן-מחמצת בייגה פוליש ועוד..., באתר מלא לחם
↑  בצקים מקדימים | Oldough, באתר oldough.com (ארכיון)
↑  Desem Bread • a traditional life, a traditional life, ‏2017-02-15 (באנגלית)
דזם מותסס
ראובן פיין

ערך זה עוסק בשחמטאי. אם התכוונתם לתלמיד חכם וראש ישיבה, ראו .
| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  11 באוקטובר 1914 ניו יורק, ארצות הברית 
 פטירה:  26 במרץ 1993 (בגיל 78) ניו יורק, ארצות הברית 
 הישג בולט:  היה מס' 1 בעולם בשנים 1940–1941
 הדרגה הגבוהה ביותר:  רב אמן משנת 1950
 מד כושר מרבי:  2762 (יולי 1941)
 השכלה:  אוניברסיטת דרום קליפורניה, הסיטי קולג' של ניו יורק 
 מקצוע נוסף:  פסיכולוג
 מדינה:  ארצות הברית 
 הערות:  יהודי
 
ראובן פיין (באנגלית: Reuben Fine)‏ (11 באוקטובר 1914 – 26 במרץ 1993) היה שחמטאי יהודי-אמריקאי בדרגת רב אמן. מהשחמטאים המובילים בעולם מאמצע שנות השלושים של המאה העשרים ועד תחילת שנות הארבעים. כמו כן היה סופר שחמט, פסיכולוג, ומחבר ספרי פסיכולוגיה. פיין זכה בחמש מדליות, מתוכן ארבע מזהב, בשלוש אולימפיאדות שחמט בהן השתתף. ניצח באליפות הפתוחה של ארצות הברית בכל שבע הפעמים בהן נרשם לתחרות, בשנים (1932, 1933, 1934, 1935, 1939, 1940, 1941). חיבר מספר ספרי שחמט שפופולריים גם במאה ה-21. לאחר מלחמת העולם השנייה השלים את לימודי הדוקטורט בפסיכולוגיה וחיבר ספרים רבים בתחום זה.
ביוגרפיה > אמן בשנות העשרה

פיין נולד בניו-יורק למשפחה ענייה ממוצא יהודי-רוסי. הוא למד לשחק שחמט בגיל שמונה, והחל לשחק ברמה תחרותית במועדון המפורסם על שמו של פרנק מרשל בניו-יורק ששימש זירת אימונים לרבי אמנים רבים ובהם בובי פישר, שנים מאוחר יותר. בשלב זה של הקריירה השחמטאית שלו פיין שיחק משחקי בזק רבים, ובהדרגה הפך לאחד מטובי שחקני הבזק בעולם. בתחילת שנות השלושים של המאה העשרים הוא היה ברמה שקולה לאלוף העולם אלכסנדר אלכין במשחקי בזק, אף על פי שפיין הודה שבפעמים המועטות ששיחק מול קודמו של אלכין, חוסה ראול קפבלנקה הובס באופן חסר רחמים.
תחרות האמנים המשמעותית הראשונה בה פיין שיחק הייתה תחרות אמנים צעירים בשנת 1930; בתחרות ניצח ארתור דייק. פיין הפסיד בהפרש קטן בדו-קרב מול ארנולד דנקר. באליפות ניו-יורק בשנת 1931 הגיע פיין למקום השני עם 8/11 (ניצח: פרד ריינפלד). באותה שנה ניצח פיין באליפות מועדון מרשל עם 10.5/13, חצי נקודה לפני פרד ריינפלד. פיין ניצח בדו-קרב מול הרמן שטיינר 5.5-4.5 בשנת 1932; זה היה הראשון מבין שלושה דו-קרבות ששני השחקנים ינהלו ביניהם.